Kamu bisa jelasin ke aku soal Kota Bogor dalam bahasa minangkabau?

Bogor (, ) adolah sabuah kota nan talatak di provinsi Jawa Barat, Indonesia. Kota iko talatak 59 km di sabalah selatan Jakarta, dan marupokan enklave Kabupaten Bogor. Pado patangahan taun 2022, jumlah panduduak kota Bogor sabanyak 1.099.422 jiwa, jo kapadatan 9.278 jiwa/km². Kota Bogor tadiri ateh 6 kecamatan nan dibagi baliak ateh 68 kelurahan. Bogor tanamo jo gala Kota Hujan, dek mampunyoi curah ujan nan lumayan sangek tinggi. Bahkan kutiko musim paneh pun kota ko ampia salalu ujan pulo.

Pado Abaik Patangahan, kota ko adolah ibukota Karajaan Sunda nan banamo Pakuan Pajajaran. Salamo era kolonial Balando, kota ko banamo Buitenzorg nan aratinyo jo indak ado raso cameh atau aman tantaram. Kota iko bafungsi sabagai kadiaman musim paneh Gubernur Jenderal Hindia Balando. Kota ko marupoan pusek pamarentahan Hindia Balando salamo maso kakuasoan Inggris nan singkek, pado awal abaik ka-19. Di antaro paninggalan Balando nan tanamo di kota ko adolah Istano Presiden jo Kabun Raya Bogor.